צבי מויססקו

צביקה (צבי) מויססקו (13 בספטמבר 1939 – 4 בינואר 2013) היה כדורגלן ומאמן ישראלי, ששיחק במכבי נתניה ונבחרת ישראל בעמדת המגן. יקיר העיר נתניה לשנת 2010 (תש"ע).

ביוגרפיה
מויססקו נולד ב-1939 ברומניה. בשנת 1948 עלה יחד עם אחיו הגדול וללא הוריו לישראל, ונשלח למחנות המעצר בקפריסין עד ששב לישראל לאחר כשמונה חודשים. ב-1957 הצטרף לקבוצת הנוער של מכבי נתניה, ובאותה עונה עבר לקבוצה הבוגרת של המועדון. ב-1960 היה למוזמן הראשון ממכבי נתניה לנבחרת ישראל, אך בסוף שנה זו נפצע קשה ברגלו ונעדר מספר חודשים. בהמשך שיחק לפרקים במכבי נתניה אך לא הצליח לשחזר את יכולתו בעקבות אותה הפציעה, וב-1964 פרש ממשחק.

למויססקו 8 הופעות במדי נבחרת ישראל. הופעתו הראשונה הייתה ב-3 באפריל 1960 במוקדמות אולימפיאדת רומא נגד נבחרת יוון, והוא היה שותף בשלושה משחקים במסגרת גביע אסיה 1960.

לאחר פרישתו עבר לקריירת אימון של נערים ונוער במכבי נתניה ובית"ר טוברוק.

בשנת 2010 הוענק למויססקו עיטור יקיר העיר נתניה לשנת תש"ע, ועל שמו רחוב בשכונת פולג בעיר.

קישורים חיצוניים
 עמוד השחקן של צבי מויססקו באתר ההתאחדות לכדורגל בישראל

הערות שוליים

כדורגלנים ישראלים
מגני כדורגל ישראלים
נתניה: כדורגלנים
כדורגלני מכבי נתניה
כדורגלני נבחרת ישראל
כדורגלני גביע אסיה 1960
מאמני כדורגל ישראלים
יקירי נתניה
ישראלים ילידי רומניה
ספורטאים שעל שמם רחובות בישראל
אישים הקבורים בנתניה
ישראלים שנולדו ב-1939
ישראלים שנפטרו ב-2013